उन्हें अपने नए संग्रह पत्थर फेंक रहा हूँ के लिए 2012 का साहित्य अकादमी अवार्ड दिए जाने की घोषणा हुई। यह सचमुच हिंदी जगत के लिए खुशी का अवसर था। अकादमी अवार्ड इधर लगातार विवादों में रहे हैं। उनके नाम की घोषणा से लगा, बेपटरी हुई जा रही अकादमी अवार्ड को मानो पटरी में लाने की कोशिश है। उन्हें बधाई देते हुए मैंने पत्र लिखा और पत्र के मिलते ही उन्होंने मुझे फोन किया। अपने उसी खुशमिजाज अंदाज में। वे हमेशा खुलकर ही बोलने वाले ठहरे। मैंने उन्हें फिर से बधाई और शुभकामनाएं दीं। इसी दौरान मैंने उनके सेहत के बारे में पूछा, तो थोड़ी नाराजगी से बोले थे, मैं दिन में किसी से सेहत के बारे में बात नहीं करता। मैं ठीक हूँ।